Γνωστοποίηση Λειτουργίας Επιχείρησης Οδικής Βοήθειας Οχημάτων
Γνωστοποίηση Λειτουργίας Επιχείρησης Οδικής Βοήθειας
Γνωστοποίηση Μεταβολής Επιχείρησης Οδικής Βοήθειας
Γνωστοποίηση λειτουργίας επιχείρησης οδικής βοήθειας οχημάτων.
Η γνωστοποίηση υποβάλλεται αποκλειστικά μέσω του ΟΠΣ Άσκησης Δραστηριοτήτων και Ελέγχων https://openbusiness.mindev.gov.gr/. Η γνωστοποίηση απευθύνεται στη Διεύθυνση Μεταφορών και Επικοινωνιών της Περιφερειακής Ενότητας της έδρας της επιχείρησης οδικής βοήθειας οχημάτων. Εάν η επιχείρηση οδικής βοήθειας οχημάτων είναι και ασφαλιστική επιχείρηση η γνωστοποίηση απευθύνεται στην Τράπεζα της Ελλάδος. Αν πρόκειται να μεταβληθούν τα στοιχεία της αρχικής γνωστοποίησης λειτουργίας της επιχείρησης οδικής βοήθειας οχημάτων, η επιχείρηση υποβάλλει προηγουμένως γνωστοποίηση της μεταβολής, με την ίδια διαδικασία όπως η αρχική γνωστοποίηση.
Η μη ασφαλιστική επιχείρηση οδικής βοήθειας διαθέτει ατομική ή ομαδική ασφάλιση επαγγελματικής ευθύνης έναντι των πελατών της για σωματικές βλάβες και υλικές ζημιές από την παροχή υπηρεσιών οδικής βοήθειας οχημάτων. Η ασφάλιση επαγγελματικής ευθύνης καλύπτει την επιχείρηση, τις εγκαταστάσεις της καθώς και το προσωπικό και τον εξοπλισμό που χρησιμοποιεί. Το ελάχιστο ποσό κάλυψης ανά ατύχημα ορίζεται ίσο με το ποσό κάλυψης ευθύνης από αυτοκινητιστικό ατύχημα που ισχύει σύμφωνα με το άρθρο 6 του π.δ. 237/1986 (Α΄ 110).
To φυσικό πρόσωπο που είναι ο φορέας της δραστηριότητας ή τα φυσικά πρόσωπα που εκπροσωπούν το νομικό πρόσωπο να μην έχουν καταδικαστεί αμετάκλητα για λαθρεμπορία, εμπορία ή χρήση ναρκωτικών, σωματεμπορία, ανθρωποκτονία από πρόθεση, απόπειρα ανθρωποκτονίας, απάτη, κλοπή, πλαστογραφία, χρήση πλαστού εγγράφου, ληστεία, λιποταξία, υπεξαίρεση, τοκογλυφία, δωροδοκία.
Προϋποθέσεις για το τεχνικό προσωπικό: Η επιχείρηση οδικής βοήθειας απασχολεί με οποιασδήποτε μορφής σχέση εργασίας και με συμβάσεις πλήρους ή μερικής απασχόλησης τουλάχιστον το ακόλουθο τεχνικό προσωπικό: α) Έναν διευθυντή τεχνικού τμήματος μηχανολόγο - μηχανικό, πτυχιούχο ανωτέρας ή ανωτάτης σχολής, ο οποίος παρέχει τις υπηρεσίες του κυρίως στην έδρα της επιχείρησης. β) Σε κάθε ηπειρωτική Περιφερειακή Ενότητα, στις Περιφερειακές Ενότητες της Κρήτης και στα νησιά Εύβοια, Ρόδο, Κέρκυρα, Λέσβο, Ζάκυνθο, Κεφαλονιά, Χίο, Κω που δραστηριοποιείται τουλάχιστον τέσσερις εργαζόμενους από τους οποίους το 50% τουλάχιστον είναι ειδικότητας μηχανοτεχνιτών ή ηλεκτροτεχνιτών οδηγών και το υπόλοιπο οδηγών. γ) Οι επιχειρήσεις που προσφέρουν οδική βοήθεια και σε άλλα νησιά εκτός των προαναφερομένων τουλάχιστον δύο εργαζόμενους από τους οποίους το 50% τουλάχιστον είναι ειδικότητας μηχανοτεχνιτών ή ηλεκτροτεχνιτών οδηγών και οι υπόλοιποι οδηγών δ) Έναν μηχανοτεχνίτη ή ηλεκτροτεχνίτη οδηγό στους σταθμούς παραμονής και μεταφόρτωσης που διαθέτει. Στο ελάχιστο τεχνικό προσωπικό μπορούν να συμπεριληφθούν και να προσμετρηθούν ο ιδιοκτήτης ή οι ιδιοκτήτες της επιχείρησης, εφόσον διαθέτουν τα προσόντα του άρθρου 2 ν. 3651/2006. Για τον υπολογισμό του ελάχιστου αριθμού προσωπικού οι Π.Ε. Κεντρικού Τομέα, Βορείου Τομέα, Δυτικού Τομέα και Νοτίου Τομέα της Περιφέρειας Αττικής (πρώην Νομαρχία Αθηνών) λογίζονται ως μια Π.Ε.
Η επιχείρηση οδικής βοήθειας καλύπτει τις Περιφερειακές Ενότητες όπου δραστηριοποιείται είτε με δικά της μέσα είτε με συνεργάτες οδικής βοήθειας, με τους οποίους έχει σύμβαση συνεργασίας.
Οι μηχανοτεχνίτες ή ηλεκτροτεχνίτες οδηγοί πρέπει να διαθέτουν τουλάχιστον τα εξής προσόντα: α) Αδεια οδήγησης, ανάλογης κατηγορίας, σύμφωνα με το είδος του οχήματος που οδηγούν και β) Διετή τουλάχιστον αποδεδειγμένη προϋπηρεσία σε συνεργείο αυτοκινήτων ως μηχανοτεχνίτες ή ηλεκτροτεχνίτες αυτοκινήτων Εάν έχουν πτυχίο κατώτερης τεχνικής σχολής, πρέπει να έχουν προϋπηρεσία τουλάχιστον ενός (1) έτους. Εάν έχουν πτυχίο ανώτερης τεχνικής σχολής δεν χρειάζεται προϋπηρεσία.
Ο διευθυντής τεχνικού τμήματος της επιχείρησης οδικής βοήθειας οχημάτων πρέπει να είναι μηχανολόγος-μηχανικός, πτυχιούχος ανωτέρας ή ανωτάτης σχολής.
Η επιχείρηση οδικής βοήθειας έχει κάνει έναρξη δραστηριότητας στην αρμόδια φορολογική αρχή για τη δραστηριότητα της οδικής βοήθειας οχημάτων.
Προϋποθέσεις για τα οχήματα οδικής βοήθειας: Η επιχείρηση οδικής βοήθειας διαθέτει τουλάχιστον ένα (1) φορτηγό όχημα ιδιωτικής χρήσης (πλατφόρμα, γερανοφόρο) ανά ηπειρωτική Π.Ε. δραστηριοποίησης καθώς και στα νησιά που δραστηριοποιείται, μικτού βάρους άνω των τεσσάρων (4) τόνων, το οποίο έχει εγκαταστημένο σύστημα γεωχωρικού εντοπισμού (GPS). Εκτός των ανωτέρω ελαχίστων υποχρεωτικών οχημάτων, η επιχείρηση οδικής βοήθειας μπορεί να διαθέτει απεριόριστο αριθμό παντός είδους οχημάτων (όπως αυτοκίνητα, φορτηγά ή δίκυκλα). Τα οχήματα οδικής βοήθειας ανήκουν κατά πλήρη κυριότητα στην επιχείρηση οδικής βοήθειας ή κατέχονται με παρακράτηση της κυριότητας ή σύμβαση μίσθωσης ή χρηματοδοτικής μίσθωσης. Εάν η επιχείρηση είναι μόνο επιχείρηση οδικής βοήθειας βαρέων οχημάτων τότε, αντί για το ανωτέρω όχημα, πρέπει να διαθέτει τουλάχιστον ένα (1) φορτηγό αυτοκίνητο άνω των δεκαεννέα (19) τόνων (πλατφόρμα, γερανοφόρο). Για τον υπολογισμό του ελάχιστου αριθμού φορτηγών οχημάτων οι Περιφερειακές Ενότητες Κεντρικού Τομέα, Βορείου Τομέα, Δυτικού Τομέα και Νοτίου Τομέα της Περιφέρειας Αττικής (πρώην Νομαρχία Αθηνών) λογίζονται ως μια Π.Ε.
Η επιχείρηση οδικής βοήθειας να διαθέτει τηλεφωνικό κέντρο εικοσιτετράωρης λειτουργίας με καταγραφή κλήσεων.
Για την έναρξη λειτουργίας επιχείρησης οδικής βοήθειας οχημάτων απαιτείται η προηγούμενη γνωστοποίηση. Η επιχείρηση οδικής βοήθειας τηρεί τα δικαιολογητικά τα οποία έχει αναρτήσει στο ΟΠΣ-ΑΔΕ και το αποδεικτικό υποβολής της γνωστοποίησης στον χώρο άσκησης της δραστηριότητάς της.
Προϋποθέσεις για τους χώρους παραμονής και μεταφόρτωσης: Η επιχείρηση διαθέτει τουλάχιστον έναν σταθμό παραμονής και μεταφόρτωσης σε κάθε Περιφερειακή Ενότητα της ηπειρωτικής Ελλάδας, καθώς και στα νησιά που δραστηριοποιείται. Ο σταθμός παραμονής και μεταφόρτωσης πρέπει να διαθέτει: α) ισόγειο χώρο για γραφείο και αίθουσα αναμονής, ικανού εμβαδού για την υποδοχή των επιβατών των οχημάτων, β) τουλάχιστον ένα WC, γ) τουλάχιστον μία τηλεφωνική σύνδεση, δ) ηλεκτρονικό υπολογιστή, ε) συσκευή ασύρματης επικοινωνίας με τα οχήματα της οδικής βοήθειας, στ) στεγασμένο ισόγειο χώρο ικανού εμβαδού, με τάφρο επιθεώρησης ή ανυψωτικό μηχάνημα, ζ) χώρο στάθμευσης για τα οχήματα της επιχείρησης. Ο χώρος πρέπει να είναι νομίμως υφιστάμενος αναφορικά με την κατασκευή και τη χρήση ως επιχείρησης οδικής βοήθειας οχημάτων και να πληροί όλες τις προϋποθέσεις για να λειτουργήσει ως επιχείρηση οδικής βοήθειας οχημάτων, σύμφωνα με τον ισχύοντα οικοδομικό και κτιριοδομικό κανονισμό, τον κανονισμό πυροπροστασίας, τις εκάστοτε ισχύουσες γενικές και ειδικές πολεοδομικές διατάξεις, καθώς και τις κτιριολογικές προδιαγραφές της ειδικής για τη δραστηριότητα νομοθεσίας. Το δικαιολογητικό "Βεβαίωση χώρου κύριας χρήσης από ιδιώτη μηχανικό" δεν αναζητείται για τις επιχειρήσεις οδικής βοήθειας οχημάτων που λειτουργούν ήδη με βεβαίωση νόμιμης λειτουργίας ή άδεια και υποβάλλουν γνωστοποίηση μεταβολής σύμφωνα με το άρθρο 213 παρ. 1 ν. 4442/2016 (Α108). Οι σταθμός παραμονής και μεταφόρτωσης οδικής βοήθειας οχημάτων πρέπει να διαθέτει κυκλοφοριακή σύνδεση με τις οδούς που διέρχονται μπροστά από αυτούς. Η κυκλοφοριακή σύνδεση κατασκευάζεται σύμφωνα με το άρθρο 5 της υπ’ αρ. 44662/454/31.5.2019 απόφασης του Υπουργού Υποδομών και Μεταφορών «Καθορισμός των αρμοδίων οργάνων, των όρων και προϋποθέσεων ίδρυσης και λειτουργίας πάσης φύσεως σταθμών αυτοκινήτων εντός και εκτός εγκεκριμένων σχεδίων πόλεων, καθώς και των όρων και προϋποθέσεων για την κυκλοφοριακή σύνδεση των ανωτέρω εγκαταστάσεων και επιχειρήσεων με εθνικές, επαρχιακές, δημοτικές και κοινοτικές οδούς» (Β’ 2192). Στην περίπτωση σταθμών παραμονής και μεταφόρτωσης οδικής βοήθειας εντός εγκεκριμένου σχεδίου πόλης ή εντός ορίων οικισμών, οι διαστάσεις εισόδου - εξόδου που προβλέπονται στην υπ’ αρ. 44662/454/31.5.2019 απόφαση είναι δυνατόν να διαφοροποιηθούν. Στην περίπτωση αυτή, απαιτείται η υποβολή μελέτης, η οποία συντάσσεται από μηχανικό ο οποίος έχει τα απαιτούμενα προσόντα, και εγκρίνεται από την αρμόδια για τη συντήρηση της οδού υπηρεσία.» Επιχειρήσεις οδικής βοήθειας οχημάτων που στις 30-3-2026 λειτουργούν με άδεια, βεβαίωση νόμιμης λειτουργίας ή κατόπιν γνωστοποίησης λειτουργίας, συνεχίζουν να λειτουργούν χωρίς τις προδιαγραφές του άρθρου 5Α του ν. 3651/2008, περί κυκλοφοριακής σύνδεσης σταθμών παραμονής και μεταφόρτωσης επιχειρήσεων οδικής βοήθειας οχημάτων, για τους υφιστάμενους, στις 30-3-2026 σταθμούς παραμονής και μεταφόρτωσης. Για τον υπολογισμό του ελάχιστου αριθμού σταθμών παραμονής και μεταφόρτωσης οι Π.Ε. Κεντρικού Τομέα, Βορείου Τομέα, Δυτικού Τομέα και Νοτίου Τομέα της Περιφέρειας Αττικής (πρώην Νομαρχία Αθηνών) λογίζονται ως μια Π.Ε.
Προϋποθέσεις περί μη τέλεσης αξιόποινων πράξεων
Ενημέρωση/Ανάρτηση εγγράφου μέσω Πληροφοριακού Συστήματος
Η διαδικασία αφορά στην αρχική γνωστοποίηση λειτουργίας επιχείρησης οδικής βοήθειας οχημάτων και τη γνωστοποίηση μεταβολών.
Γνωστοπ. ασφαλιστικής επιχείρησης οδικής βοήθειας
Κατηγορία Παραβόλου: Διάφορες Κατηγορίες (επιχειρήσεις οδικής βοήθειας πλην ασφαλιστικών). Ο κωδικός e-Παραβόλου διαφέρει ανάλογα με την Περιφέρεια που θα επιλεγεί.
Δικαιολογητικά σχετικά με την επιχείρηση: Βεβαίωση ασφαλιστικής κάλυψης
Δικαιολογητικά σχετικά με την επιχείρηση: Αντίγραφο της σύμβασης συνεργασίας με τους συνεργάτες
Δικαιολογητικά σχετικά με την επιχείρηση: Αποδεικτικό καταβολής του αντιτίμου του παραβόλου
Δικαιολογητικά σχετικά με την επιχείρηση: Τα νομιμοποιητικά έγγραφα από τα οποία προκύπτει κατά περίπτωση η νόμιμη σύσταση, ο σκοπός και η εκπροσώπηση του νομικού προσώπου
Δικαιολογητικά σχετικά με την επιχείρηση: Εκτύπωση Προσωποποιημένης Πληροφόρησης από το myAADE
Δικαιολογητικά σχετικά με το προσωπικό: Αντίγραφο ισχύουσας κατάστασης προσωπικού
Δικαιολογητικά σχετικά με το προσωπικό: Πίνακας με κατανομή προσωπικού ανά Περιφερειακή Ενότητα δραστηριοποίησης της επιχείρησης
Δικαιολογητικά σχετικά με το προσωπικό: Τα δικαιολογητικά με τα οποία αποδεικνύεται ότι οι μηχανοτεχνίτες ή ηλεκτροτεχνίτες οδηγοί έχουν τα ελάχιστα προσόντα του ν. 3651/2008, δηλαδή: α) άδεια οδήγησης ανάλογης κατηγορίας σύμφωνα με το είδος του οχήματος που οδηγούν και β) τουλάχιστον διετή αποδεδειγμένη προϋπηρεσία σε συνεργείο αυτοκινήτων ως μηχανοτεχνίτες ή ηλεκτροτεχνίτες αυτοκινήτων. Εάν έχουν πτυχίο κατώτερης τεχνικής σχολής, πρέπει να έχουν προϋπηρεσία τουλάχιστον ενός έτους. Εάν έχουν πτυχίο ανώτερης τεχνικής σχολής δεν χρειάζεται προϋπηρεσία.
Δικαιολογητικά σχετικά με το προσωπικό: Τα δικαιολογητικά με τα οποία αποδεικνύεται ότι ο τεχνικός διευθυντής έχει τα ελάχιστα προσόντα του ν.3651/2008 δηλαδή πτυχίο μηχανολόγου μηχανικού ανωτέρας ή ανωτάτης Σχολής
Δικαιολογητικά σχετικά με κάθε σταθμό παραμονής και μεταφόρτωσης: Βεβαίωση χώρου κύριας χρήσης από ιδιώτη μηχανικό
Δικαιολογητικά σχετικά με τα οχήματα: Αντίγραφα των αδειών κυκλοφορίας των φορτηγών οχημάτων με ΜΑΜΦΟ άνω των 4 τόνων που διαθέτει
Αντίγραφο ποινικού μητρώου γενικής χρήσης
Δικαιολογητικά σχετικά με την επιχείρηση: Άδεια οδικού μεταφορέα του κανονισμού (ΕΚ) 1071/2009
Έγκριση κυκλοφοριακής σύνδεσης ή έγκριση εισόδου - εξόδου του σταθμού παραμονής και μεταφόρτωσης όπως προβλέπει η νομοθεσία ανάλογα με την περίπτωση.
Υπεύθυνη δήλωση του αρμόδιου κατά νόμο μηχανικού Π.Ε. ή Τ.Ε. ότι η κυκλοφοριακή σύνδεση ή η είσοδος-έξοδος του σταθμού παραμονής και μεταφόρτωσης υλοποιήθηκε σύμφωνα με τα εγκεκριμένα σχέδια αυτής.
Βεβαίωση ασφαλιστικής κάλυψης από την ασφαλιστική εταιρεία από την οποία προκύπτουν τα στοιχεία του ασφαλιστηρίου συμβολαίου, οι ασφαλιζόμενοι κίνδυνοι, η διάρκεια και τα ποσά κάλυψης σύμφωνα με το άρθρο 2 παρ. 1 περ. δ’ ν. 3651/2008 (Α’ 44).
Εκτύπωση Προσωποποιημένης Πληροφόρησης από το myAADE στην οποία εμφανίζεται η ημερομηνία έναρξης δραστηριοτήτων της επιχείρησης
Η κατάσταση προσωπικού πρέπει να έχει κατατεθεί νόμιμα στο σύστημα ΕΡΓΑΝΗ.
Βεβαίωση χώρου κύριας χρήσης από ιδιώτη μηχανικό κατά την παρ. 8 του άρθρου 107 του ν. 4495/2017, στην οποία αναγράφεται η ακριβής θέση του ακινήτου, το συνολικό εμβαδόν του κύριου χώρου μετά των παραρτημάτων αυτού, η βεβαίωση χρήσης γης από την οικεία Υπηρεσία Δόμησης (ΥΔΟΜ) και βεβαιώνεται ρητά ότι ο χώρος είναι νομίμως υφιστάμενος αναφορικά με την κατασκευή και τη χρήση ως επιχείρησης οδικής βοήθειας οχημάτων και πληροί όλες τις προϋποθέσεις για να λειτουργήσει ως επιχείρηση οδικής βοήθειας οχημάτων, σύμφωνα με τον ισχύοντα οικοδομικό και κτιριοδομικό κανονισμό, τον κανονισμό πυροπροστασίας, τις εκάστοτε ισχύουσες γενικές και ειδικές πολεοδομικές διατάξεις, καθώς και τις κτιριολογικές προδιαγραφές της ειδικής για τη δραστηριότητα νομοθεσίας. Η ανωτέρω βεβαίωση συνοδεύεται από: Ι) αντίγραφα όλων των δημόσιων εγγράφων περί της πολεοδομικής νομιμότητας (οικοδομικής άδειας, αναθεώρησης ή ενημέρωσης οικοδομικής άδειας, έγκρισης εργασιών δόμησης μικρής κλίμακας, απόφασης εξαίρεσης από την κατεδάφιση, άδειας νομιμοποίησης, βεβαίωσης περαίωσης της διαδικασίας υπαγωγής σε διατάξεις αναστολής επιβολής κυρώσεων ή βεβαίωσης εξόφλησης ποσού 30% του ενιαίου ειδικού προστίμου κ.λπ.), ΙΙ) αντίγραφα εγκεκριμένων κατόψεων του χώρου που πρόκειται να λειτουργήσει η δραστηριότητα επιχείρησης οδικής βοήθειας οχημάτων, στα οποία αποτυπώνονται όλοι οι χώροι της. Εφόσον λόγω κτιριολογικών προδιαγραφών είναι απαραίτητη η απεικόνιση επιπρόσθετων στοιχείων επί των ανωτέρω εγκεκριμένων σχεδίων, είναι δυνατή η αποτύπωση αυτών στα ανωτέρω αντίγραφα με ευθύνη του ιδιώτη μηχανικού ή η σύνταξη νέου σχεδίου που θα συνοδεύει το ανωτέρω αντίγραφο. Τα αντίγραφα των εγκεκριμένων κατόψεων προέρχονται είτε από το πληροφοριακό σύστημα έκδοσης οικοδομικών αδειών e-Άδειες, είτε από το πληροφοριακό σύστημα δηλώσεων αυθαιρέτων, είτε από το έντυπο αρχείο της ΥΔΟΜ, ανάλογα με το είδος της νομιμοποιητικής πράξης της ανωτέρω περίπτωσης (Ι) (ηλεκτρονικής ή έντυπης). Ειδικά για τις επιχειρήσεις οδικής βοήθειας οχημάτων που λειτουργούν ήδη με βεβαίωση νόμιμης λειτουργίας ή άδεια που υποβάλλουν γνωστοποίηση λόγω μεταβολής στοιχείου σύμφωνα με το άρθρο 213 παρ. 1 ν. 4442/2016, το δικαιολογητικό της βεβαίωσης χώρου κύριας χρήσης δεν αναζητείται.
Αυτό το δικαιολογητικό απαιτείται, εάν η επιχείρηση οδικής βοήθειας καλύπτει τις Περιφερειακές Ενότητες, όπου δραστηριοποιείται με συνεργάτες με τους οποίους έχει σύμβαση συνεργασίας.
Εάν είναι δυνατή η αυτεπάγγελτη αναζήτηση των νομιμοποιητικών εγγράφων μέσω του Γενικού Εμπορικού Μητρώου (ΓΕΜΗ), η αρμόδια αρχή αναζητά τα έγγραφα αυτεπαγγέλτως.
Πριν από την υποβολή της γνωστοποίησης η επιχείρηση οδικής βοήθειας πρέπει να έχει εκδώσει άδειες κυκλοφορίας για τον ελάχιστο απαιτούμενο αριθμό φορτηγών του άρθρου 2 ν.3651/2008 όπως αναφέρεται στις αντίστοιχες προϋποθέσεις. Για την έκδοση αδειών κυκλοφορίας φορτηγών ιδιωτικής χρήσης οδικής βοήθειας, πριν από την υποβολή της γνωστοποίησης, η επιχείρηση οδικής βοήθειας υποβάλλει στη Διεύθυνση Μεταφορών και Επικοινωνιών της έδρας της βεβαίωση έναρξης εργασιών από την αρμόδια οικονομική υπηρεσία και υπεύθυνη δήλωση, η οποία πρέπει να αναφέρει τα εξής: «(α) η επιχείρηση θα παρέχει υπηρεσίες οδικής βοήθειας σύμφωνα με τον ν. 3651/2008 και τον ν. 4442/2016 και (β) το όχημα με αριθμό πλαισίου (ή αριθμό κυκλοφορίας) ........... θα τεθεί σε κυκλοφορία ως φορτηγό ιδιωτικής χρήσης οδικής βοήθειας μετά την υποβολή γνωστοποίησης έναρξης λειτουργίας της επιχείρησης οδικής βοήθειας με την επωνυμία ........... και μετά την αντικατάσταση του εντύπου της άδειας κυκλοφορίας». Τα ως άνω φορτηγά τίθενται σε κυκλοφορία για την εξυπηρέτηση των υπηρεσιών οδικής βοήθειας μόνο μετά από την υποβολή της γνωστοποίησης. Η Διεύθυνση Μεταφορών και Επικοινωνιών, μετά την υποβολή των ανωτέρω δικαιολογητικών, εκδίδει άδεια κυκλοφορίας με την παρατήρηση «ΟΧΙ ΓΙΑ ΚΥΚΛΟΦΟΡΙΑ». Για την έκδοση της άδειας καταβάλλεται το τέλος αδείας οχήματος του άρθρου 26 του ν.2873/2000 (Α΄285). Μετά την υποβολή της γνωστοποίησης, η Διεύθυνση Μεταφορών και Επικοινωνιών με αίτηση της επιχείρησης οδικής βοήθειας, με την οποία συνυποβάλλεται αντίγραφο της γνωστοποίησης, αντικαθιστά το έντυπο της άδειας κυκλοφορίας με έντυπο που δεν φέρει την ανωτέρω παρατήρηση, χωρίς την εκ νέου καταβολή του τέλους αδείας οχήματος του άρθρου 26 του ν.2873/2000 (Α΄285).
Αντίγραφο ποινικού μητρώου γενικής χρήσης του φυσικού προσώπου που είναι ο φορέας της δραστηριότητας ή των φυσικών προσώπων που εκπροσωπούν το νομικό πρόσωπο, από το οποίο προκύπτει ότι δεν έχουν καταδικαστεί μετάκλητα για λαθρεμπορία, εμπορία ή χρήση ναρκωτικών, σωματεμπορία, ανθρωποκτονία από πρόθεση, απόπειρα ανθρωποκτονίας, απάτη, κλοπή, πλαστογραφία, χρήση πλαστού εγγράφου, ληστεία, λιποταξία, υπεξαίρεση, τοκογλυφία, δωροδοκία
Aδεια άσκησης επαγγέλματος οδικού μεταφορέα εμπορευμάτων απαιτείται εάν η επιχείρηση οδικής βοήθειας διαθέτει φορτηγά δημόσιας χρήσης
Η γνωστοποίηση λαμβάνει μοναδικό αριθμό και χρονοσήμανση, τα οποία παράγονται από το ΟΠΣ-ΑΔΕ. Το αρχείο με τον μοναδικό αριθμό επέχει θέση αποδεικτικού υποβολής της γνωστοποίησης.
Οι σταθμοί παραμονής και μεταφόρτωσης οδικής βοήθειας οχημάτων έχουν κυκλοφοριακή σύνδεση με τις οδούς που διέρχονται μπροστά από αυτές. Η κυκλοφοριακή σύνδεση κατασκευάζεται σύμφωνα με το άρθρο 5 της υπ’ αρ. 44662/454/31.5.2019 απόφασης του Υπουργού Υποδομών και Μεταφορών «Καθορισμός των αρμοδίων οργάνων, των όρων και προϋποθέσεων ίδρυσης και λειτουργίας πάσης φύσεως σταθμών αυτοκινήτων εντός και εκτός εγκεκριμένων σχεδίων πόλεων, καθώς και των όρων και προϋποθέσεων για την κυκλοφοριακή σύνδεση των ανωτέρω εγκαταστάσεων και επιχειρήσεων με εθνικές, επαρχιακές, δημοτικές και κοινοτικές οδούς» (Β’ 2192). Στην περίπτωση σταθμών παραμονής και μεταφόρτωσης οδικής βοήθειας εντός εγκεκριμένου σχεδίου πόλης ή εντός ορίων οικισμών, οι διαστάσεις εισόδου - εξόδου που προβλέπονται στην υπ’ αρ. 44662/454/31.5.2019 απόφαση είναι δυνατόν να διαφοροποιηθούν. Στην περίπτωση αυτή, απαιτείται η υποβολή μελέτης, η οποία συντάσσεται από μηχανικό ο οποίος έχει τα απαιτούμενα προσόντα, και εγκρίνεται από την αρμόδια για τη συντήρηση της οδού υπηρεσία.» Το δικαιολογητικό αυτό δεν απαιτείται για τις επιχειρήσεις οδικής βοήθειας οχημάτων που λειτουργούν στις 30-3-2026 για τους υφιστάμενους στις 30-3-2026 σταθμούς παραμονής και μεταφόρτωσης.
Το δικαιολογητικό αυτό δεν απαιτείται για τις επιχειρήσεις οδικής βοήθειας οχημάτων που λειτουργούν στις 30-3-2026 για τους υφιστάμενους στις 30-3-2026 σταθμούς παραμονής και μεταφόρτωσης.
Για την έναρξη λειτουργίας επιχείρησης οδικής βοήθειας οχημάτων απαιτείται η προηγούμενη γνωστοποίηση. Η γνωστοποίηση υποβάλλεται αποκλειστικά μέσω του ΟΠΣ Άσκησης Δραστηριοτήτων και Ελέγχων https://openbusiness.mindev.gov.gr/ . Η γνωστοποίηση απευθύνεται στη Διεύθυνση Μεταφορών και Επικοινωνιών της Περιφερειακής Ενότητας της έδρας της επιχείρησης οδικής βοήθειας οχημάτων. Εάν η επιχείρηση οδικής βοήθειας οχημάτων είναι και ασφαλιστική επιχείρηση η γνωστοποίηση απευθύνεται στην Τράπεζα της Ελλάδος. Η γνωστοποίηση περιλαμβάνει τις αναγκαίες πληροφορίες για την ασκούμενη δραστηριότητα και υποβάλλεται από τον φορέα της δραστηριότητας, ο οποίος έχει την αποκλειστική ευθύνη για τα περιλαμβανόμενα σ΄ αυτήν στοιχεία. Κατά την υποβολή της γνωστοποίησης γίνεται ανάρτηση των δικαιολογητικών στο ΟΠΣ Άσκησης Δραστηριοτήτων και Ελέγχων. Μετά την ηλεκτρονική υποβολή, η γνωστοποίηση λαμβάνει από το σύστημα μοναδικό αριθμό και χρονοσήμανση και αποτελεί αποδεικτικό υποβολής της γνωστοποίησης. Η επιχείρηση τηρεί τα δικαιολογητικά και το αποδεικτικό υποβολής της γνωστοποίησης στον χώρο άσκησης της δραστηριότητάς της. Μετά από την υποβολή της γνωστοποίησης η επιχείρηση μπορεί να ξεκινήσει τη λειτουργία της. Αν πρόκειται να μεταβληθούν τα στοιχεία της γνωστοποίησης λειτουργίας της επιχείρησης οδικής βοήθειας οχημάτων, περιλαμβανομένης της αλλαγής σταθμού, προσθήκης νέου σταθμού ή διακοπής λειτουργίας σταθμού παραμονής και μεταφόρτωσης, η επιχείρηση υποχρεούται σε προηγούμενη γνωστοποίηση της επιδιωκόμενης μεταβολής ακολουθώντας τη διαδικασία αρχικής γνωστοποίησης. Αν η μεταβολή συνίσταται σε αλλαγή του φορέα της δραστηριότητας, ο παλαιός και ο νέος φορέας της δραστηριότητας προβαίνουν ο καθένας σε γνωστοποίηση της μεταβολής εντός δέκα (10) ημερών από την αλλαγή. Η γνωστοποίηση της αλλαγής φορέα αφορά μόνο τις πληροφορίες σχετικά με το νέο φορέα της δραστηριότητας και την ημερομηνία αλλαγής του φορέα. Τα δικαιολογητικά που συνδέονται με το πρόσωπο του φορέα της δραστηριότητας επανεκδίδονται στο πρόσωπο του νέου φορέα και γνωστοποιούνται με την ίδια διαδικασία. Δικαιολογητικά που δεν απαιτείται να επανεκδοθούν σε περίπτωση αλλαγής φορέα σύμφωνα με τις κείμενες διατάξεις εξακολουθούν να ισχύουν. Σε περίπτωση παύσης της λειτουργίας της δραστηριότητας, ο φορέας της δραστηριότητας προβαίνει σε γνωστοποίηση της παύσης. Για την υποβολή της γνωστοποίησης παύσης λειτουργίας ακολουθείται αναλόγως η διαδικασία αρχικής γνωστοποίησης.
Νόμος 3651/2008 (ΦΕΚ Α 44) όπως τροποποιήθηκε με το άρθρο 216 Ν. 4512/2018 (ΦΕΚ Α 5).
Νέο θεσμικό πλαίσιο για την άσκηση οικονομικής δραστηριότητας και άλλες διατάξεις, όπως τροποποιήθηκε με το άρθρο 3 του Ν. 4811/2021 (ΦΕΚ Α 108) με το οποίο προστέθηκε νέο Κεφάλαιο Λ (άρθρα 206-214) «Απλούστευση πλαισίου ίδρυσης και λειτουργίας επιχειρήσεων οδικής βοήθειας οχημάτων και συνεργατών οδικής βοήθειας οχημάτων».
Καθορισμός διαδικασίας, περιεχομένου και δικαιολογητικών, παραβόλου και κυρώσεων, για τη γνωστοποίηση της λειτουργίας επιχειρήσεων οδικής βοήθειας οχημάτων και συνεργατών οδικής βοήθειας οχημάτων.
Προϋποθέσεις παροχής οδικής βοήθειας σε οχήματα υψηλής τάσης - Προϋποθέσεις λειτουργίας των επιχειρήσεων οδικής βοήθειας και των συνεργατών οδικής βοήθειας - Έλεγχοι επιχειρήσεων οδικής βοήθειας οχημάτων και κυρώσεις - Κυκλοφοριακή σύνδεση σταθμών παραμονής και μεταφόρτωσης επιχειρήσεων οδικής βοήθειας οχημάτων - Μεταβατικές διατάξεις - Έναρξη ισχύος
Ο εξουσιοδοτημένος χρήστης - υπάλληλος της Διεύθυνσης Μεταφορών και Επικοινωνιών της Περιφέρειας ή της Τράπεζας της Ελλάδος, εάν πρόκειται για ασφαλιστική επιχείρηση, ταυτοποιείται εισάγοντας τους κωδικούς συστήματος στην αρχική σελίδα του Ολοκληρωμένου Πληροφοριακού Συστήματος Ασκησης Δραστηριοτήτων και Ελέγχων (ΟΠΣ-ΑΔΕ) με τον τίτλο Open Business.
Ο αρμόδιος υπάλληλος - χρήστης της Διεύθυνσης Μεταφορών και Επικοινωνιών της Περιφέρειας ή της Τράπεζας της Ελλάδος, εάν πρόκειται για ασφαλιστική επιχείρηση, παραλαμβάνει την γνωστοποίηση μέσω του Ολοκληρωμένου Πληροφοριακού Συστήματος Άσκησης Δραστηριοτήτων και Ελέγχων (ΟΠΣ-ΑΔΕ).
Με την οριστική υποβολή της γνωστοποίησης από τον φορέα της δραστηριότητας, η γνωστοποίηση λαμβάνει μοναδικό αριθμό και χρονοσήμανση, τα οποία παράγονται αυτόματα από το σύστημα. Το αρχείο με τον μοναδικό αριθμό επέχει θέση αποδεικτικού υποβολής της γνωστοποίησης.
Η γνωστοποίηση κοινοποιείται μέσω του ΟΠΣ ΑΔΕ στην Υπηρεσία Δόμησης που είναι κατά τόπον αρμόδια για κάθε σταθμό παραμονής και μεταφόρτωσης που διαθέτει με ίδια μέσα ο φορέας και στην υπηρεσία που είναι υπεύθυνη για την συντήρηση της οδού/των οδών επί των οποίων βρίσκεται κάθε σταθμός παραμονής και μεταφόρτωσης που διαθέτει με ίδια μέσα ο φορέας, προκειμένου να ασκήσουν τις ελεγκτικές τους αρμοδιότητες.
Ταυτοποίηση χρήστη και είσοδος στο σύστημα
Παραλαβή γνωστοποίησης λειτουργίας μέσω του ΟΠΣ-ΑΔΕ
Εκδοση αποδεικτικού υποβολής της γνωστοποίησης
Κοινοποίηση γνωστοποίησης σε αρμόδιους φορείς